2018 ලෝක පාපන්දු කුසලාන තරගමාලාවේ සත්කාරකත්වය ලබා ගැනීම සඳහා ලංසු තැබීමේ දී සිදු වූ බවට සැලකෙන සාමාජික ඡන්ද විකිණීමේ අක්‍රමිකතාව පිළිබඳ පරීක්ෂණ කටයුතු ඇරැඹූ බව ජගත් පාපන්දු සම්මේලනය ප්‍රකාශ කළේ ය.මේ පරීක්ෂණ කටයුතු සාමාජික සංගම්වලට එරෙහිව මෙන්ම ජ්‍යෙෂ්ඨ නිලධාරීන්ට ද එරෙහිව පවත්වනු ඇත. 2018 ලෝක කුසලාන තරගාවලිය සඳහා ලංසු තැබීමේදී නයිජීරියාව හා ඔෂනියානු විධායක කමිටු සාමාජිකයින් තම ඡන්ද විකිණීමට ඉදිරිපත් වූ බවට බ්‍රිතාන්‍ය පුවත්පතක් පසුගියදා කළ ප්‍රකාශයකින් අනතුරුව ජගත් පාපන්දු සම්මේලනය මේ පියවර ගෙන ඇත.එංගලන්තය, රුසියාව, ස්පාඤ්ඤය, පෘතුගාලය, නෙදර්ලන්තය සමඟ බෙල්ජියම 2018 ලෝක කුසලාන පාපන්දු සත්කාරය ලබා ගැනීමේ සටනට අවතීර්ණ වී සිටිති.